Per Sivle Forlag

Per Sivle Forlag AS, også kalt Sivle forlag, var et norsk bokforlag i drift på siste halvdel av 1970-tallet. 

Forlaget ble startet av AKP(m-l) midt på 1970-tallet, i en tid da partiets forlag Oktober drev med profilerte, politiske utgivelser. Oktober prioriterte marxistiske klassikere og ren «partilitteratur» som programmer, studiesirkler etc. Tanken var at Sivle-forlaget skulle utgi litteratur som hadde mindre partipreg, med en bredere skjønnlitterær profil. 

Forfattere som utga bøker i på Sivle i denne tiden var blant andre Toril Brekke, Olav Nordrå, Asbjørn Elden, Mari Osmundsen og Hans Rotmo.Geir Berdahl 40 års nervøsitet. Side 51. Forlaget Oktober, 2010 ] I 1975 ga Sivle ut Rotmos «Vømmøl skuggsjå», en bok som beskriver forfatterens fiktive Vømmøl-univers. I ettertid har boka blitt et samlerobjekt.verdalingen.no  (besøkt 24. januar 2011) Forlaget utga også barne- og ungdomsbøker, av forfattere som Wenche Blomberg og Sverre Asmervik.

Sivle forlag ble avviklet i 1979-80, da ml-bevegelsen var i krise, og samtlige av AKPs bedrifter ble rammet av nedskjæringer.Geir Berdahl 40 års nervøsitet. Side 69. Forlaget Oktober, 2010 ]  

 Referanser 

Kategori:Norske forlag
Kategori:Forlag etablert i 1970-årene